Ribe Stifts Adresseaviser, 1841-03-09
"Forholdene paa Tranquebar, siger Kjøbenhavnsposten", synes fuldkommen at stadfæste Ønskeligheden af, at den tilsigtede Plan om denne Kolonies Afhændelse snarest muligt maatte blive realiseret. Den lader til, i Stedet for en Jndtægtskilde for Danmark, som den engang var, at kunne lignes med en Forsørgelsesanstalt for en enkelt Familie, deri sig indbefatter saagodtsom det hele Regjerings=Rets- og Politi=Personale. Vi skulle nærmere oplyse denne Sammenstilling. Den nævnte Familie omfatter følgende Embedsmænd: 1) Oberst v. Rehling, Generalgouverneur over vore ostindiske Besiddelser og Gouverneur i Tranquebar; 2) Etatsraad Hansen, Gouverneur eller Chef i Serampore, gift med en Datter af Oberstinde Rehlings Søster og saaledes Oberstens Neven; 3) Regjeringsraad Tiemroth, Dommer, Skriver, Politimester, Foged, Auktions= og Skifteforvalter i Tranqvebar, gift med en Datter af Oberstindens Broder, følgelig ligeledes Oberstens Neven; 4) kgl. Fuldmægtig Møller, konstit. Gouvernementssekretair i Tranqvebar, forlovet med Oberst Rehlings ældste Datter, altsaa hans præsumptive Svigersøn; 5) kgl. Fuldmægtig Rehling, Assistent hos Dommeren, Oberstens Søn. Lægger man til denne Families aktive Styrke endnu. 6) Kammerraad Wodschou, forhenværende Raadsmedlem i Serampore, gift med Oberstinde Rehlings Søster og følgelig Obersteens Svoger og 7) Næsten samtlige Damer paa Tranqvebar, der staae i Forhold og Forbindelser til Familien og hvis Jndflydelse - især de indfødte Tranqvebarinders - Enhver, som har været der paa Stedet, vil indrømme at være meget betydelig - saa er det ikke vanskeligt at skjønne, baade hvor stor Vægt vedkommende Authoritet i Moderlandet - det kgl. General=Toldkammer- og Kommerce-Kollegium - kan lægge paa de Jndberetninger, Erklæringer og Oplysninger, den erholder fra disse under samme sorterende, tæt forbundne høie Embedsmænd, og hvad de øvrige Embedsmænd og de Jndfødte paa Kolonien kunne vente sig af dem, naar de troe i en eller anden Henseende at have grundet Anledning til Klage. Vistnok maa det indrømmes, at disse Medlemmer af een Familie ikke altid ere enige; men Ordsproget holder dog ogsaa her Stik, at Blodet er aldrig saa tyndt, det jo dog er tykkere end Vand. De arme Sorte", ere i saa Henseende meest at beklage. have ingen direkte Adgang til Regjeringsraaden uden i alt Fald naar han fungerer som deres Dommer, og har en Sort en Klage at forebringe, faaer man det gjerne at vide iforveien, og en anden Sort (af de underordnede Embedsmænd faaer da gjerne fat paa ham og gjør ham Helvede hedt, ved at true ham med Retten og den meget formaaende Rotting, saa at han bliver skrækket tilbage. Vi kunne ikke forlade denne Materie, uden at yttre det Ønske, at en herværende Embedsmand, der vist kjender nøie til Koloniens Affairer, nemlig 3die Regjeringsraad, Bogholder, Eqvipagemester og Auktionsdirekteur i Serampore, Kammerjunker Sehestedt, vilde bryde sin Tanshed i saa Henseende. Det vilde ved den Leilighed tillige være interessant at erfare, hvormeget Hr. Kammerjunkerens sex Reiser imellem Danmark og Jndien have kostet Staten, og hvad Nytte denne egentlig har havt saavel af disse Reiser som af det vist ikke ringe Gagebeløb, han siden sin Ansættelse og indtil Dato har oppebaaret? Begge de danske Stænderforsamlinger i 1840, have som bekjendt, indgivet Petitioner om, at samtlige Provindsialstænders Betænkninger maatte blive indhentede, forinden der meddeles Tilladelse til Jernbaneanlæg imellem Nordsøen og Østersøen, men Hs. Majestæt har fornemmelig med Hensyn til det Ophold af disse Sagers Afgjørelse, som derved vilde foranlediges, ikke seet sig istand til at opfylde dette Ønske. (Coll.-Tid.) Den forandrede Organisation af Contoirerne under Rentekammeret og de deraf flydende Personelforandringer ere nu definitivt, ved Kongl. Resolution, afgjorte. Under dette Collegium ere i Naade entledigede med Vartpenge: Contoircheferne: Justitsraaderne Evers, Walsøe, Nimb og Bentzen, dog at Sidstnævnte vedbliver sin Function som Medlem af Directionen for den grønlandske og færøeske Handel, Kammerraad K. H. Hegelund, samt Secretair J. Hegelund og Landvæsenssecretair Henningsen, hvilke tvende Sidstnævnte det er overdraget at udføre de til en videnskabelig Ordning af Rentekammerets Archiv sigtende Arbeider, dog uden at dem derfor tillægges videre Godtgjørelse end de dem tillagte Vartpenge; Fuldmægtigerne: Secretair Andersen, M. T. Hee, Kam. F. F. S. Krog samt Assistent ved Tabelværket for Hertugdommene Meyer, Copiisterne: Characteriseret Fuldm. P. N. Müller, Honngaard, Schutt, H. C. Müller, Sørensen, character. Fuldm. Elberg, Fohrmann, Curtz, Secretair Overgaard, Berthelsen, J. P. Hansen, Krag, Fuhrmann, Krogh og Dame. (B. T.) Jfølge de fra Brasilien imodtagne Efterretninger er Fregatten Bellona, den 5te December f. A. afseilet fra Rio Janeiro til la Plata Floden, med Alt vel inden Borde og Mandskabet ved fortræffeligt Helbred. Den nyligt afsluttede Fred imellem Frankrig og Buenos=Ayres har, efter den lange Blokade, for Øieblikket fremkaldt en saa levende Fart paa Plata Floden, at Fregattens Nærværelse der vil virke til Fordeel for det danske Flag, især under de stedsindende spændte Forhold imellem Buenos=Ayres og Monte Under Opholdet i de brasilianske Havne Bahia viden. og Rio Janeiro har Fregatten og dens Besætning nydt den meest forekommende Behandling, saavel hos de keiserlige Autoriteter som hos andre Nationers Missioner og Orlogsmænd. Fregatten laae i Rio Janeiro med 23 danske Skibe, et større Antal end der til den Tid forefandtes der under noget andet Flag, og intet Flag nyder der større Agtelse og Tillid end det danske. - Den kongelige Charge d'Affaires med sin egen, og de øvrige i Rio Janeiro bosatte danske Familier, bivaanede, tilligemed Capitainer og Mandskaber fra bemeldte 23 Skibe, ombord i Fregatten den første i en dansk Orlogsmand der paa Stedet holdte Gudstjeneste, en Omstændighed, hvorom Tanken endmere forhøiede Actens Høitidelighed. Efter Gudstjenesten deeltoge Alle, efter Chefens Jndbydelse, i en Collation, under hvilken, efter dansk Sømands Maade, med lydeligt Hurrah udbragtes en hjertelig Skaal for Hs. M. Kongen og hans Huus. - Paa Keiserens Fødselsdag den 2den December flaggede og saluterede Fregatten, hvis Chef og Officierer vare til Cour hos Hs. M. Keiseren og de keiserl. Prindsesser. (B. T. Ved Overretsdom er Underrettens Behandling af en Tyvssag kjendt uefterrettelig og hjemviist til ny Behandling, og Paakiendelse af en Sættedommer, fordi Underdommeren, Justitsraad Viborg, havde paakiendt Sagen, hans Fuldmægtig havde, som constitueret, optaget Forhør i samme, og hans Contoirist havde fungeret som Retsvidne i samme, uagtet de alle Tre vare bestiaalne under det af vedkommende Delinqvent paa Faaborg Kjøbstads Politikammer forøvede Jndbrudstyveri, og altsaa Alle vare fuldkomne inhabile til at fungere i Sagens Behandling. (Dan.)